Jo näen sinut, uusi nuoriso
Ihmiset, köyhät ovat juhlanne!
 Jazzit kirkuvat mielettömästä ajasta!
 Elämäntuskanne
 ajaa itsepaon autoja,
 valaisee sielunne
 sähköisen himon juhlatulin
 ja vakuuttaa:
 se on turvassa.
 Mutta se ei ole turvassa.

 Kaikki melunne, räikkynänne, raakkunanne, riemuplakaattinne, hauskaa-meill-on- humunne
 ei vaimenna
 hiljaa ritisevää kalvantaa
 kolmen salaisen rotan:
 Tyhjyys Pelko Yksinäisyys.

 Mutta jo näen sinut,
 uusi nuoriso.

 Tekosi: Siitos.
 Hiljaisuutesi: Hedelmöityminen.
 Juhlasi: Synnytys.

 Antaudut
 vaativan viirin kuolemanläheiseen taisteluun,
 vaellat
 uneksivan kevään orastavilla pelloilla,
 riemuitset
 vapautuneen ruumiin ankarassa rytmissä,
 aavistelet
 tähtiyön maagillisessa vaikenemisessa.

 Jo näen sinut,
 uusi nuoriso.

Ernst Toller
Käännökset